《次韵韩朝美惠砚》
宋代·王庭圭

诗如春风入花骨，暖日晴云入竹石。退之笔力千古豪，世有文章擅东壁。

松窗结邻翁乃惜，坐中颇复有此客。人怪穷儿得宝归，布袖淋漓手黧黑。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。